RESOLUCIÓN do 2 de xuño de 2004, da Delegación Provincial de Ourense, pola que se dispón o rexistro, o depósito e a publicación, no Diario Oficial de Galicia, do texto do convenio colectivo de ámbito provincial do sector de limpezas de edificios e locais de Ourense para os anos 2004 e 2005.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 11/08/2004

Visto o texto do convenio colectivo de ámbito provincial do sector limpezas de edificios e locais de
Ourense para os anos 2004 e 2005, código de convenio número 3200225, que se subscribiu coa data do 5 de maio de 2004, entre representantes da Asociación Provincial de Empresarios de Limpezas de Edificios e Locais de Ourense e os de ASPEL, en representación da parte económica, e doutra polos representantes das centrais sindicais: Confederación Intersindical Galega (CIG), a Unión Xeral de Traballadores (UGT) e Comisións Obreiras (CC.OO.), en representación da parte social, e de conformidade co disposto no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, no Real decreto 1040/1981, do 22 de maio, sobre rexistro e depósito de convenios colectivos de traballo, e no Real decreto 2412/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, esta delegación provincial
ACORDA:
Primeiro.-Ordenar a súa inscrición no libro rexistro de convenios colectivos de traballo, existente nesta delegación provincial e a notificación ás representacións económica e social da comisión negociadora.
Segundo.-Ordenar o seu depósito no Servizo de Relacións Laborais, Unidade de Mediación, Arbitraxe e Conciliación.
Terceiro.-Dispoñer a súa publicación no Diario Oficial de Galicia.
Ourense, 2 de xuño de 2004.
José Lage Lage
Delegado provincial de Ourense
Convenio colectivo do sector de limpezas
de edificios e locais de Ourense (2004-2005)
Artigo 1º.-Ámbito territorial e funcional.
No seu ámbito territorial, funcional e persoal, o presente convenio colectivo afectaralles ás empresas establecidas ou que se poidan establecer en Ourense e na súa provincia, xa sexan naturais ou xurídicas, que se dediquen á actividade de limpeza de edificios e locais.
Artigo 2º.-Ámbito persoal.
Están incluídos no ámbito de aplicación deste convenio todos os traballadores e traballadoras dependentes destas empresas, así como aquelas persoas que, de acordo coa ordenanza vixente, poidan saír do seu ámbito.
Artigo 3º.-Vixencia e duración.
O presente convenio comezará a rexer, para todos os efectos, a partir do 1 de xaneiro de 2004, rematando no 31 de decembro de 2005, e manterá a súa vixencia mentres non sexa substituído por outro convenio entre as partes, ben que, o presente convenio comezará a súa negociación no mes de novembro do devandito ano, data en que se constituirá a comisión negociadora. En calquera caso, o seu
articulado quedará vixente ata a substitución por outro convenio.
O presente convenio prorrogarase tacitamente de ano en ano se calquera das partes non o denuncia con 3 meses de antelación ao remate da súa vixencia. A fórmula de denuncia será por medio de comunicación da parte denunciante á outra parte, na cal se expresará o desexo de denunciar e negociar un novo convenio.
Artigo 4º.-Condicións máis beneficiosas.
Todas as condicións económicas de calquera índole contidas no presente convenio teñen o carácter de mínimas, polo que os pactos, cláusulas e situacións máis beneficiosas do presente convenio subsistirán para aqueles que as viñan gozando, pero sen que poida interpretarse que sobre as chamadas condicións máis beneficiosas tivese que computarse o melloramento económico que supón o presente convenio.
Artigo 5º.-Antigüidade.
Os traballadores fixos comprendidos no ámbito de aplicación deste convenio gozarán, como complemento persoal de antigüidade, dun aumento periódico por cada 3 anos de servizos prestados na mesma empresa ou centro de traballo, na contía do 5% do salario base por cada trienio.
Artigo 6º.-Pagas extraordinarias.
O persoal comprendido no presente convenio percibirá 3 pagas extraordinarias, unha en xullo, outra en decembro e outra de beneficios, pagadoira no mes de marzo, na contía, cada unha delas, de 30 días de salario base máis antigüidade. O cálculo das mencionadas pagas efectuarase por sextas partes ou doceavas partes, segundo o teña determinado cada empresa.
O período de IT en calquera das súas modalidades non influirá no importe daquelas, que se cobrarán íntegras, con independencia do tempo en que o traballador estea de baixa.
Artigo 7º.-Gratificación de transporte.
En compensación dos gastos de transporte xurdidos polo presente convenio, terán dereito a 0,60 euros por cada día efectivo de traballo. A partir de 1999 esta gratificación incrementarase na mesma porcentaxe que o incremento salarial de cada ano, ben que o dito incremento pasará á gratificación de actividade.
Artigo 8º.-Gratificación de actividade.
Establécese unha gratificación de actividade para todos os traballadores do sector, que se fixa na contía de 1,55 euros por día efectivo de traballo.
Artigo 9º.-Gratificación de toxicidade, perigosidade e nocturnidade.
Estas gratificacións aboaranse cun incremento dun 25% do salario base máis antigüidade.
Artigo 10º.-Xornada de traballo.
A xornada laboral será de 40 horas semanais, entendéndose como traballados os 20 minutos de bocadillo naquelas empresas que os viñesen gozando.
Aqueles traballadores que presten os seus servizos en varios centros de traballo coincidindo a hora de entrada e a hora de saída ou houber unha diferenza inferior a 30 minutos como consecuencia do desprazamento, posporase a hora de entrada o tempo suficiente para chegar ao dito centro e sempre que o dito centro o permita, sen redución de xornada.
Artigo 11º.-Festivos.
O traballador que realice a súa xornada laboral en domingo ou festivo, de mutuo acordo coa empresa, poderá:
a) Gozar, en compensación, de 1 día de descanso semanal.
b) Percibir o aboamento correspondente, segundo a normativa laboral vixente.
c) Acumular o descanso aos días de vacacións regulamentarias ata un máximo de 5 días.
Consideraranse festivos, para todos os efectos, os días seguintes:
-Traballadores con xornada de luns a sábado: 12 de xuño, 11 e 30 de outubro, e 7, 24 e 31 de decembro.
-Traballadores con xornada de luns a venres: 14 de maio, 11 de outubro, 7, 24 e 31 de decembro.
Se á data de publicación do convenio no BOP algún dos días libres establecidos fosen anteriores á mencionada publicación, eses días substituiranse por outros fixados de común acordo entre empresa e traballadores.
As devanditas datas poderán ser modificadas de común acordo entre empresa e traballadores.
Artigo 12º.-Horas extraordinarias.
Durante a vixencia deste convenio non se farán horas extraordinarias de carácter normal; non obstante poderán facerse horas extraordinarias debidas a forza maior e as de carácter estrutural.
Consideraranse horas extraordinarias as motivadas por forza maior, as traballadas e empregadas na reparación de sinistros ou as que se fagan para prever tales sinistros, as horas estruturais, as que con carácter extraordinario e esporádico se fagan no seo da empresa, para cubrir a realización dun traballo que non fose posible previr nin substituír por contratacións temporais ou a tempo parcial previstas na lei.
Enviaráselle á delegación provincial de Xustiza, Interior e Relacións Laborais un informe mensual destas horas e será feito conxuntamente polo comité de empresa e a dirección e, se é o caso, polos delegados de persoal.
O persoal contratado a tempo parcial non poderá realizar horas extras, excepto nos casos de forza maior.
O incumprimento do pactado neste artigo, así como o referente ao artigo 35 do Real decreto lexislativo 1/1995, do 24 de marzo, ou o Real decreto 1958, do 20 de agosto, considerarase como unha falta grave para os efectos do disposto no artigo 97 do Estatuto dos traballadores.
Artigo 13º.-Licenzas.
Após a solicitude dos traballadores afectados, considerarase licenza retribuída en tempo, que se indica nos seguintes casos:
-Por matrimonio do traballador: 15 días naturais. Esta licenza tamén será concedida ás parellas de feito sempre que acrediten esta circunstancia mediante un certificado de convivencia.
-Por matrimonio de fillos: 1 día natural.
-Por nacemento de fillo: 2 días.
-Por falecemento do cónxuxe ou familiares en 1º e 2º grao de consanguinidade ou afinidade, é dicir: pais, fillos, avós, netos, irmáns, pais políticos, irmáns políticos e netos políticos: 3 días naturais, se é na provincia; e 5, se é fóra dela. No caso de enfermidade grave, accidente ou hospitalización: 2 días.
-Por falecemento de parentes de terceiro grao, e dicir tíos, bisavós, bisnetos políticos, bisavos políticos e sobriños políticos: 1 día natural.
-Os traballadores que cursen estudos para a obtención dun título oficial académico ou profesional ou para a realización de exames de acceso á administración pública, logo de comunicación do traballador/a á empresa e posterior xustificación, terán dereito a un permiso non retribuído de ata seis días ao ano para concorreren aos ditos exames.
-Dous días por traslado de domicilio.
Nos demais casos, observarase o disposto na lexislación vixente.
No caso de ter que ir ao medico, os traballadores gozarán dun tempo de tres horas, debendo entregarse xustificante expedido polo facultativo ou do centro a que fora se empregase un tempo superior. No caso de desprazamento ao especialista terase en conta a distancia e, en consecuencia, o tempo indispensable (entenderase o especialista da Seguridade Social).
Artigo 14º.-Redución da xornada por motivos familiares.
As traballadoras, por lactación de fillo menor de 9 meses, terán dereito a unha hora de ausencia do traballo que poderán dividir en dúas fraccións. A muller pola súa vontade, poderá substituír este dereito por unha redución da súa xornada coa mesma finalidade. Este permiso poderá ser gozado indistintamente pola nai o pai no caso de que ambos traballen.
Quen por razón de garda legal teña ao seu coidado directo algún menor de 6 anos ou un diminuído fisíco ou psíquico ou sensorial que non desempeñe unha actividade retribuída, terá dereito a unha redución de xornada de traballo cunha diminución proporcional do salario entre, polo menos, un terzo e un máximo da metade da duración daquela.
Terá o mesmo dereito quen precise encargarse do coidado directo dun familiar ata o segundo grao de consanguinidade ou afinidade, que por razóns de idade, accidente ou enfermidade non se poida valer por si mesmo e quen non desempeñe actividade retribuída.
A reducción de xornada recollida no presente punto constitúe un dereito individual dos traballadores homes e mulleres. Non obstante, se dous ou mais traballadores da empresa xerasen este dereito polo mesmo suxeito causante, o empresario poderá limitar o seu exercicio simultáneo por razóns xustificadas de funcionamento da empresa.
A concreción horaria e a determinación do período de goce do permiso de lactancia e da reducción da xornada corresponderalle ao traballador, dentro da súa xornada ordinaria. O traballador deberá avisar ao empresario con 15 días de antelación a data en que se incorporará á súa xornada ordinaria.
Artigo 15º.-Suspensión do contrato por maternidade, risco durante o embarazo, adopción e acollemento.
O apartado 1.d) do artigo 45 do Estatuto dos traballadores queda redactado da seguinte forma:
d) Maternidade, risco durante o embarazo da muller traballadora e adopción ou acollemento, preadoptivo ou permanente, de menores de 6 anos.
No non previsto haberá que aterse ao sinalado na Lei 39/1999, do 5 de novembro, para promover a conciliación da vida familiar y laboral das persoas traballadoras.
Artigo 16º.-Excedencias.
Todo traballador cunha antigüidade na empresa de polo menos un ano, terá dereito a que se lle recoñeza en situación de excedencia voluntaria por un período máximo de 5 anos, non perdendo en ningún caso a antigüidade que mantiña no momento de solicitala e sendo obrigatorio para a empresa a concesión da devandita excedencia.
Os traballadores terán dereito a un período de excedencia de duración non superior a tres anos para atender ao coidado de cada fillo, tanto cando sexa por natureza, como por adopción, ou nos supostos, de acollemento, tanto permanente como preadoptivo, contados desde a data de nacemento ou, se é o caso, da resolución xudicial ou administrativa.
Tamén terán dereito a un período de excedencia de duración non superior a un ano, salvo que se establezca unha duración maior por negociación colectiva, os traballadores para atender ao coidado dun familiar, ata o segundo grao de consanguinidade
ou afinidade que, por razóns de idade, accidente ou enfermidade non se poida valer por si mesmo e non desempeñen actividade retribuída.
En todo o non previsto neste convenio nesta materia, haberá que aterse ao disposto na Lei 39/1999, do 5 de novembro, para promover a conciliación da vida familiar e laboral das personas traballadoras.
Artigo 17º.-Cambio de posto de trabaIlo por embarazo.
As mulleres embarazadas terán dereito a cambiar de posto de traballo, co fin de que, en ningún caso, estean obrigadas a desempeñar as súas funcións nos lugares radioactivos ou infecciosos que supoñan perigo para o seu estado.
Artigo 18º.-Roupa de traballo.
A todo o persoal daráselle roupa de traballo adecuada e regulamentaria, fundas para os homes e batas para as mulleres, cada 6 meses, zapatillas cada 3 meses, luvas cada 20 días e zocos cada 9 meses. Aqueles traballadores que presten os seus servizos en máis de tres centros de traballo terán dereito a tres batas. O persoal terá que devolver a roupa e utensilios usados no momento en que se produza a substitución. No caso dunha nova contrata, a empresa adxudicataria terá a obrigación de entregarr a roupa de traballo e o calzado nun período que non exceda de 15 días.
Artigo 19º.-Incapacidade temporal.
O traballador que cause baixa por accidente laboral percibirá o 100% do salario do convenio desde o primeiro día de baixa.
Por IT derivada de enfermidade, será, en cada momento, o que establezan as normas vixentes, salvo no suposto de que a enfermidade se prolongase por riba dos 15 días; neste caso, a empresa cubrirá o 100% do salario do convenio ata os 160 días.
No caso de IT por enfermidade, a empresa completará, igualmente, o 100% do salario do traballador, no suposto de que a mesma requira hospitalización e, en todo caso, mentres dure. Igualmente, o traballador terá dereito ao 100% do seu salario no caso de convalecencia na súa casa por un período máximo de 45 días e sempre que estivese hospitalizado polo menos 1 día.
Artigo 20º.-Subrogación empresarial.
Co fin de conservar os postos de traballo, darase automaticamente a incorporación dos traballadores da empresa cesante no cadro da nova concesionaria do servizo, independentemente da súa personalidade xurídica: sociedade anónima, sociedade limitada, sociedade civil, cooperativa ou empresario individual, etc. e sempre que os traballadores para subrogar leven traballando na empresa cesante 4 ou máis meses, (nos casos de xubilación soamente se exixirá 2 meses para á subrogación).
1. Cando os traballadores da empresa cesante presten servizos no devandito centro, con independencia da duración da súa xornada laboral, que se respectará na súa integridade, e de cal sexa a modalidade do seu contrato de traballo.
Enténdese como obriga subrogatoria exclusivamente a dos traballadores adscritos ao centro de traballo, dos cales se solicitará ao contratista principal unha lista coas categorías, antigüidade e postos de traballo.
2. Cando os traballadores, no momento do cambio de titularidade da contrata, se atopen en situación de incapacidade temporal, invalidez provisoria, excedencia ou vacacións, ou situación análoga, pasando a estaren adscritos ao novo titular.
O persoal contratado interinamente para a substitución de traballadores a que se refire o parágrafo anterior pasará á nova empresa adxudicataria ata o momento da incorporación destes.
3. Cando os traballadores afectados compartan a súa xornada laboral con outros centros de traballo.
4. Se por exixencias do cliente contratante tivese que ampliarse a contrata con persoal de novo ingreso, este tamén será incorporado á nova empresa. Cando se amplíe a xornada nun centro de traballo, terán preferencia para o incremento da xornada laboral as/os traballadoras/es que presten os servicios no dito centro e non teñan xornada completa.
5. No caso de xubilación, baixa definitiva por calquera causa, dun traballador/ra, os traballadores/as da dita contrata sen xornada completa terán dereito a ver aumentada a súa xornada ata completala nun máximo de 12 horas.
6. No caso de que o cliente rescindise o contrato de arrendamento de limpeza cunha empresa, para realizalo co seu propio persoal, e posteriormente contratase con outra o mencionado servizo, a nova empresa concesionaria incorporaralle ao seu cadro o persoal afectado da 1ª empresa, sempre que non transcorrera máis de 1 ano desde a nova contratación.
7. No suposto de que unha empresa de limpezas tivese que reducir persoal no centro, por exixencias do cliente, e posteriormente lle fose rescindido o contrato, a nova empresa concesionaria do servicio deberá de incluír no seu cadro a todo o persoal empregado no mencionado centro, incluíndo aquel que, no seu día, quedou afectado pola redución do cadro. Para estes efectos, entenderase que quedan desvinculados laboralmente coa empresa cesante canto aos centros en que deixen de prestar servizos.
A empresa cesante deberá acreditar a relación do cadro de persoal, con expresión da liquidación e saldo de salarios, antigüidade, gratificacións, vacacións, etc., relativos ao persoal afecto ao devandito centro, antes de 14 días de se iniciaren os servizos de limpeza pola nova empresa contratista, sempre que se coñeza a concesión con esa antelación.
A nova empresa concesionaria incorporará ao seu cadro de persoal o persoal afectado polo cambio de titularidade, con iguais dereitos e obrigas que tivesen na empresa cesante. Non obstante, non se responsabilizará das posibles diferencias salariais ou de infracotización á Seguridade Social, de que fose responsable a empresa cesante.
8. Nos contratos que subscriban as empresas cos seus clientes constará unha cláusula para lembrar a vixencia do artigo 18 do convenio colectivo provincial de limpezas de edificios e locais de Ourense, así como a necesidade de dar cumprimento ao establecido na Lei da saúde laboral.
Artigo 21º.-Garantía dos cargos sindicais.
Con motivo de situacións concretas, como son a confección do cadro horario, calendario de vacacións e acordo para a negociación colectiva, o empresario facultará para reunirse nos locais da empresa os traballadores e os seus representantes sindicais durante a xornada de trabaIlo, sen que poida excederse 1 hora nos devanditos casos e de común acordo para a designación de traballos urxentes que poidan xurdir.
Artigo 22º.-Vacacións.
O persoal afectado polo presente convenio gozará de 30 días naturais ininterrompidos de vacacións anuais retribuídas.
O persoal que goce as vacacións nos meses de outubro a abril, ambos inclusive, de 30 días ininterrompidos e por necesidades da empresa, percibirá unha bolsa extrasalarial de 54,09 euros. Para aqueles que desfruten as súas vacacións de forma partida en tres períodos percibirán unha bolsa extrasalarial de 60,10 euros.
Os traballadores/as que presten os seus servizos en dúas ou máis empresas, o goce das vacacións corresponderá co pactado na empresa de maior xornada.
Farase un calendario de vacacións en cada empresa, de acordo entre empresa, traballador e comité, de tal xeito que os traballadores gocen as súas vacacións rotativamente, respectando a lexislación vixente.
No caso de que un traballador cause baixa antes do goce das vacacións, estas posporanse, fixándose un novo período e pasando o traballador afectado a gozalas, cando lle corresponda, segundo as quendas; o traballador non terá dereito á bolsa das vacacións se o novo período fixado correspondese dentro dos meses que dan dereito ao percibo da mencionada bolsa. Pola contra, se a baixa se producise durante o goce delas, estas seguirán correndo ata cumprirse o período correspondente.
Artigo 23º.-Control médico.
Os traballadores que fagan o seu traballo en lugares radioactivos ou infecciosos terán dereito a realizar un control médico cada 6 meses, de acordo coas
normas sanitarias vixentes. O resto dos traballadores terán dereito ao devandito control como mínimo unha vez ao ano.
Artigo 24º.-Comisión paritaria.
Para a interpretación e cumprimento do pactado no presente convenio, e en xeral para cantas cuestións deriven da aplicación do presente convenio, establécese unha comisión paritaria, que estará integrada por un representante de cada central sindical asinante do presente convenio (UGT, CC.OO, CIG) e un da Asociación Empresarial de Limpezas de Edificios e Locais de Ourense, e un de ASPEL.
A mencionada comisión paritaria reunirase no prazo de 3 meses, desde a sinatura do presente convenio, co fin de analizar a intrusión existente no sector, que está a producir unha grave competencia desleal, con graves prexuízos, tanto para os traballadores como para as empresas, instando as autoridades pertinentes ás accións legais que correspondan, así como para analizar e concretar aquelas cuestións que redunden en prol do sector.
Artigo 25º.-Xubilación.
Todo traballador afectado por este convenio poderá solicitar a xubilación aos 64 anos, ao abeiro do disposto no Real decreto lexislativo 14/1981, do 28 de agosto; neste suposto, a empresa estará obrigada a contratar outro traballador, perceptor de desemprego ou mozo demandante de primeiro emprego, a través dun contrato de idéntica natureza.
Artigo 26º.-Póliza de seguros.
As empresas comprendidas no ámbito de aplicación deste convenio establecerán para todos os traballadores unha póliza de seguros de falecemento e invalidez por accidente de traballo, que lles garanta aos seus traballadores 15.626.31 euros, no caso de falecemento, e 20.133.91 euros, no caso de invalidez permanente total, absoluta e grande invalidez.
Artigo 27º.-Incremento salarial.
Os salarios do presente convenio foron incrementados, respecto dos do 2003, nun 3,50% para o ano 2004; e para o 2005 o incremento será do IPC real do 2004+0,65%.
Artigo 28º.-Período de proba.
Poderá concertarse, por escrito, un período de proba que, en ningún caso, poderá exceder 6 meses para os técnicos titulados, nin 3 meses para os demais traballadores, agás para os non cualificados. Neste caso, a duración máxima será de 15 días laborables.
Artigo 29º.-Axudas de custo.
Establécese un importe mínimo para as axudas de custo, establecidas no artigo 42 da ordenanza, de 30,16 euros, cando se teña que comer ou pasar a noite fóra da casa. De 22,53 euros, cando se realicen as dúas comidas principais fóra do domicilio, e de 11,45 euros, cando se realice 1 soa comida.
En todo caso, as referidas contías son mínimas e tamén poderá establecerse o sistema de gastos para xustificar.
Artigo 30º.-Réxime disciplinario para o acoso sexual.
Todo comportamento ou situación que atente contra o respecto ou a intimidade, ou contra a liberdade dos traballadores ou traballadoras, condutas de acoso sexual, verbais ou físicas, serán conceptuadas como faltas moi graves, graves ou leves, en función da repercusión do feito (*). Nos supostos en que se leve a cabo, servíndose da súa relación xerárquica coa persoa e/ou persoas con contrato laboral non indefinido, a sanción aplicarase no seu grao máximo.
O comité de empresa, sección sindical ou representantes dos traballadores/as, a dirección de persoal da empresa velará polo dereito á intimidade cando así fose requirido.
(*) Dada a falta de normativa existente poderá seguirse a descrición de sancións incluídas no texto refundido da Lei sobre infraccións e sancións na orde social aprobado polo Real decreto lexislativo 5/2000, do 4 de agosto.
Artigo 31º.-Empresas de traballo temporal.
Aos traballadores/as que sexan contratados a través dunha ETT para prestar os seus servizos nas empresas usuarias de limpeza, seralles de aplicación o presente convenio colectivo. Ao mesmo tempo, de todos os contratos que faga a empresa usuaria nesta modalidade (a través de ETT) daralle copia deste ao representante sindical, se o houbese.
Artigo 32º.-Contratos para a formación.
Os contratos para a formación que veñen regulados no artigo 11 do Real decreto lexislativo 1/1995, do 24 de marzo, do Estatuto dos traballadores, terán unha duración mínima de seis meses e máxima de dezaoito meses, de conforrnidade co sinalado na alínea c) do nº 2 do mencionado artigo 11. En todo o demais haberá que aterse ao disposto na lexislación vixente na materia.
Artigo 33º.-Medidas de fomento para o emprego e da contratación laboral.
O contrato de duración determinada da modalidade eventual por circunstancias da produción, acumulación de tarefas ou excesos de pedidos, regulado no artigo 15.1º b) do Estatuto dos traballadores, segundo a redacción que lle dá a Lei 12/2001, poderá ter unha duración máxima de 12 meses, dentro dun período de 18 meses.
Esta duración máxima seralle aplicable tanto aos novos contratos desta modalidade asinados a partir da entrada en vigor do presente convenio, como ás prórrogas dos contratos de traballo vixentes antes da entrada en vigor.
Artigo 34º
As partes asinantes do presente convenio colectivo, en prol dunha mellor estabilidade no emprego, acor
dan fomentar a contratación indefinida, estando obrigadas a efectuar a partir da sinatura do presente convenio o 35% de contratos indefinidos a xornada completa.
Disposicións xerais
Primeira.-Ambas as partes acordan manter o texto da derrogada ordenanza de traballo como dereito supletorio para aquelas cuestións non previstas no propio texto do convenio.
Segunda.-As empresas afectadas por este convenio deberán ter un exemplar deste, así como a copia dos boletíns de cotización á Seguridade Social no taboleiro de anuncios da empresa, para o coñecemento de todos os traballadores, co fin de que constaten a súa situación laboral mensual.
Terceira.-As partes asinantes do presente convenio son a Asociación Provincial de Empresarios de Limpezas de Edificios e Locais de Ourense, ASPEL, e as centrais sindicais CIG, UGT, CC.OO., ambas partes con capacidade legal suficiente e lexitimidade de conformidade co disposto no real decreto lexislativo que aprobou o texto refundido do Estatuto dos traballadores.
Cuarta.-Ante a conveniencia de regular o sector e combater a clandestinidade, as partes asinantes do presente convenio acordan que se reúna a comisión paritaria do convenio na primeira semana de xaneiro, abril, setembro e decembro de cada ano, para tratar os temas relacionados co devandito sector e tomar as medidas que, se é o caso, correspondan.
Quinta.-Co fin de evitar os problemas que poidan xurdir no momento de producirse unha subrogación, e no caso de xurdir algunha desavinza derivada da subrogación, as partes asinantes do presente convenio acordan, no caso de xurdir, que ambas empresas afectadas se reunirán conxuntamente cun representante das organizacións sindicais asinantes do presente convenio e un representante da Confederación Empresarial de Ourense, co obxecto de tratar de aclarar a situación empresarial e resolver o conflito xurdido pola subrogación, redactándose acta da devandita reunión, na cal constará o acordo, o desacordo e, se é o caso, a inasistencia dunha das partes.
Sexta.-Cláusula de submisión ao AGA. Ante a importancia que poida ter para a resolución pacífica dos conflitos laborais a elaboración dun Acordo interprofesional galego sobre procedementos estraxudiciais de solución de conflitos colectivos de traballo AGA, asinado entre a Confederación de Empresarios de Galicia (CEG) e as centrais sindicais CC.OO, UGT e a CIG, as partes asinantes dese convenio, durante a súa vixencia, acordan someterse ás disposicións contidas no AGA nos propios termos en que están formulados.
Sétima.-Durante a vixencia deste convenio, a conversión en indefinidos daqueles contratos que se concertasen con carácter temporal de duración deter
minada, acolleranse ao disposto na alínea b), parágrafo 2º da disposición adicional 1ª da Lei 63/1997, do 26 de decembro, de medidas urxentes para a mellora do mercado e fomento da contratación indefinida, en virtude do cal os ditos contratos quedarán incluídos no réxime previsto para os contratos de fomento da contratación indefinida.
Oitava.-Ambas partes se comprometen a constituír, en data inmediata e de entre os seus integrantes, unha comisión para o seguimento e aplicación no sector do Real decreto lexislativo 1997, do 17 de maio, como norma reguladora para o fomento da contratación indefinida. A dita comisión reunirase con carácter ordinario cada 4 meses e con carácter extraordinario cada vez que unha das partes o solicite.
Disposicións derradeiras
No suposto de modificación dos textos da ordenanza laboral do 15-2-1975, texto refundido da Lei do Estatuto dos traballadores e a Lei 11/1985, do 2 de agosto, os aspectos non reflectidos neste convenio e contidos nas devanditas leis pasarán a formar parte del.
ANEXO
Táboa salarial 2004
Categoría
Salario
Persoal directivo e técnico
Subgrupo I. Persoal directivo
Director
1.427,03
Director comercial
1.290,02
Director administrativo
1.290,02
Xefe de personal
1.290,02
Xefe de compras
1.291,1
Xefe de sección
1.291,1
Subgrupo II. Persoal titulado
Titulado de grao superior
1.056,48
Titulado de grao medio
922,50
Titulado laboral ou profesional
792,05
Administrativos/administrativas
Xefe de primeira
882,29
Xefe de segunda
697,59
Caixeiro
697,59
Oficial de 1ª
689,04
Oficial de 2ª
681,32
Auxiliar
670,59
Cobrador
667,65
Mandos intermedios
Encargado xeral
797,68
Supervisor encargado de zona
692,81
Supervisor encargo de sector
666,71
Pesoal subalterno
Ordenanza
643,43
Almacenista
643,43
Listeiro
643,43
Vixilante
643,43
Mozo de recados
486,39
Persoal obreiro
Especialista
21,72
Peón especialista
21,72
Limpadora
21,28
Peón
21,28
Axudante
21,28
Oficial de primeira de oficios varios
21,81
Encargado de grupo ou edificios
22,41
Responsable de edificios
21,47
Condutor limpador
21,47
Traballador menor de 18 anos
SMI
CONSELLERÍA DE POLÍTICA TERRITORIAL, OBRAS PÚBLICAS
E VIVENDA